Pääasiassa jonne ymmär­re­tään nuo­ru­kai­sek­si, joka ter­veys­suo­si­tuk­sis­ta välit­tä­mät­tä suur­ku­lut­taa erilaisia ener­gia­juo­mia — eri­tyi­ses­ti mark­ki­noi­den hal­vim­paan hin­ta­haa­ruk­kaan kuuluvaa EuroShopperin ener­gia­juo­maa eli ES:ää.

- Siis jonnet vetää eeässää, ja lihoo nopeesti siitä eeässästä. Sit ne kiroilee ja vetää sipsii ja karkkii ja juo juissia pullon suusta. Ne juo sitä seka­juis­sii. Sit ne syö varmaa jotain mik­ro­pizzaa kylmänä, luettelee Vilho, 9, jonnen ravin­to­ym­py­rän sisältöä.

Energiajuomien ylen­palt­ti­nen käyttö aiheuttaa fyysistä tärinää, jota kutsutaan jonnejen kes­kuu­des­sa pärinäksi. Siinä missä kolajuoma voi lapsilla saada aikaan niin kutsutun soke­ri­hu­ma­lan, jonne hakeutuu tiloihin ES:än avulla. Nämä viat­to­mil­ta kuu­los­ta­vat pärinät ovat vieneet Suomessa lapsia ja nuoria jopa sai­raa­la­hoi­toon.

Sampsa, 10, painottaa, että jonnen huonot elintavat eivät liity ainoas­taan ravintoon. Jotkut jonnet eivät juurikaan ulkoile, vaan pelaavat mie­luum­min tie­to­ko­ne­pe­le­jä sisä­ti­lois­sa tun­ti­kausia putkeen. Jos jonne päätyy kave­rei­den­sa kanssa ulos hen­gai­le­maan, hän on siellä myöhään ja ajautuu tekemään kon­nuuk­sia liian vähissä vaat­teis­sa.

- Talvella niillä ei ole ulko­housu­ja, vaan niillä on ihan semmoset perus­a­di­dak­sen verkkarit tai lötköt farkut ja varmaan vaan joku umpi­hup­pa­ri ja ihan lenkkarit vaan, Sampsa kertoo.

Jonneja pidetään tur­ha­mai­si­na, koska he laittavat kaikki vähät rahansa näyt­tä­viin vaat­tei­siin, ener­gia­juo­miin ja herk­kui­hin. Jonnejen itseym­mär­rys ei kui­ten­kaan ole vält­tä­mät­tä lainkaan näin nega­tii­vi­nen. Esimerkiksi ener­gia­juo­mien naut­ti­mi­nen koetaan vahvasti osana heidän vaa­li­maan­sa ala­kult­tuu­ria, ja näin myös tapana luoda omaa iden­ti­teet­tiä. Lisäksi jonnet saattavat olla ylpeitä ima­gos­taan normeja rikkovina hahmoina, jotka uskal­ta­vat tehdä luvat­to­muuk­sia anteeksi pyy­te­le­mät­tä. Heitä myös saatetaan ihailla joidenkin lasten kes­kuu­des­sa tämän kapi­na­hen­ki­syy­den tähden.